作者：吴潜
词牌/韵律：疏影

paragraphs: 寒梢砌玉。
把胆瓶顿了，相伴孤宿。
寂寞幽窗，筛影横斜，宜松更自宜竹。
残更蝶梦知何处，□只在、昭亭山北。
问平生、雪压霜欺，得似老枝擎独。
何事胭脂点染，认桃与辨杏，枝叶青绿。
莫是冰姿，改换红妆，要近金门朱屋。
繁华艳丽如飞电，但宛转、断歌零曲。
且不如、藏白收香，旋学世间边幅。